open-index/open-wikipedia-markdown huggingface dataset:
Damian Clara

**Damian Clara** (* 13. január 2005, Brunico, Taliansko) je taliansky hokejový brankár na hosťovaní v klube Brynäs IF. V NHL má zmluvu s klubom Anaheim Ducks, ktorý ho draftoval v roku 2023.

## Hokejová kariéra

### Klubová kariéra
So športom začínal v rodnom Taliansku, odkiaľ ako jedenásťročný prestúpil do hokejovej akadémie v Salzburgu. Od roku 2022 hokejovo pôsobil vo Švédsku, začínal v mládežníckom klube Färjestadu BK. V júni 2023 ho draftoval do NHL klub Anaheim Ducks v druhom kole. Stal sa vôbec prvým brankárom z Talianska, ktorému sa dostalo tejto pocty. 

V sezóne 2023/24 sa nastálo uchytil v seniorskom hokeji. Stal sa brankárskou jednotkou druholigového klubu Brynäs IF, ktorému pomohol k zisku titulu a k postupu do najvyššej súťaže. Okrem toho bol za svoje výkony vymenovaný najlepším nováčikom ligy. Na konci úspešnej sezóny podpísal vstupný kontrakt s Anaheimom Ducks, ale klub ho uvoľnil na hosťovanie do Färjestadu, odkiaľ v priebehu ročníka 2024/25 prestúpil do fínskeho klubu Kärpät Oulu.

### Reprezentácia
Clara prvýkrát reprezentoval Taliansko na MS v roku 2021. Vo veku 16 rokov sa stal najmladším brankárom v dejinách hokejového šampionátu, ale na turnaji nezasiahol do jediného zápasu. Jeho nominácia súvisela s prísnymi obmedzeniami z dôvodu pandémie Covid-19, pre ktoré vypadlo talianskej reprezentácii hneď 15 hokejistov, a tak museli narýchlo obmeniť káder.

Z pozície brankárskej jednotky chytal za národný tím na šampionátoch nižšej divízie v rokoch 2023 a 2024, členom tímu bol aj v roku 2025. Šestnásteho júna 2025 bol vymenovaný do olympijského výberu. 

## Referencie

Kategória:Talianski hokejisti
Kategória:Talianski hokejoví brankári
Kategória:Hráči Anaheim Ducks
Kategória:Brankári Anaheim Ducks
Kategória:Hokejisti draftovaní klubom Anaheim Ducks
Kategória:Hráči Oulun Kärpät
Kategória:Hráči Färjestad BK
Kategória:Hráči Brynäs IF
Kategória:Účastníci MS v hokeji 2021
Martin Fafejta

**Martin Fafejta** (* 27. december 1968, Chrudim) je český sociológ a vysokoškolský pedagóg.

## Život
Narodil sa v Chrudimi, vyrastal v Pardubiciach. Vyštudoval elektropriemyslovku v Dobruške. Po strednej škole šiel študovať matematiku a výpočtovú techniku na Prírodovedeckú fakultu Univerzity Palackého vediac, že by počas komunizmu nechcel študovať humanitné vedy. Počas tretieho ročníka sa uskutočnila Nežná revolúcia. Fafejta sa pridal k študentskému štrajku a neskôr bol zvolený do študentského senátu. Začal študovať sociológiu. Doktorské štúdium ukončil v roku 2000 a na univerzite zostal.

## Odborné pôsobenie
Ako sociológ sa odborne venuje hlavne témam genderu a sexuality, sociológii sexuálných deviácií, ale tiež otázkam sexuálnych menšín a klinickému výskumu pedofílie. Venuje sa tiež ideológii sociálnych hnutí.

## Politické pôsobenie
V roku 1991 vstúpil do Občianskej demokratickej aliancie, ale rýchlo zistil, že to nie je pre neho a vystúpil zo strany a sústredil sa na akademickú prácu. V roku 2013 kandidoval za prezidenta, ale kandidatúru myslel ako vtip a sociologický experiment. Chcel vstúpiť do volebnej debaty.

Pôsobí ako odborný asistent na Katedre sociológie, andragogiky a kultúrnej antropológie na Filozofickej fakulte Univerzity Palackého v Olomouci.

## Referencie

## Externé odkazy
* Martin Fafejta na portáli Paměť národa

## Zdroj

Kategória:Českí sociológovia
Kategória:Českí vysokoškolskí pedagógovia
Kategória:Osobnosti z Chrudimu
Kategória:Absolventi Filozofickej fakulty Univerzity Palackého v Olomouci
Kategória:Vyučujúci na Filozofickej fakulte Univerzity Palackého v Olomouci
Tokolytikum

náhľad|285x285bod|atosibán
**Tokolytikum** (gr. *tocos* - pôrod) je gynekologikum, ktoré znižuje tonus a pohyblivosť maternice. Používajú sa na oddialenie, spomalenie alebo zastavenie predčasného pôrodu (pred 37. gestačným týždňom), či hroziaceho potratu. Tokolytiká tiež znižujú morbiditu a mortalitu plodov a novorodencov, pretože znižujú incidenciu respiračného distress syndrómu. 

## Atosibán
Atosibán je kompetitívny antagonista oxytocínu na oxytocínových receptoroch. Atosibán rýchlo (do 10 minút) zmierňuje šťahy maternice a účinok trvá až 12 hodín. To sa využíva pri predčasných pôrodoch, pričom atosibán dáva pôrodníkom dostatočný čas na podanie kortikoidov, ktoré urýchlia dozrievanie pľúc novorodenca, ba ybol po narodení schopný samostatne dýchať.Atosibán sa využíva v rozmedzí 24. až 33. gestačného týždňa.

Atosibán sa podáva vnútrožilovo v troch stupňoch:

# bolusová dávka: intravenózna injekcia
# infúzia trvajúca tri hodiny: nasycovanie organizmu matky
# udržovacia infúzia: po dokvapkaní nasycovacej infúzie - môže trvať maximálne dva dni.

Atosibán nevyvoláva tak závažné a početné nežiaduce účinky ako β2 sympatomimetiká.  Nevyvoláva tak výraznú hypotenziu alebo tachykardiu. U atosibánu je najvýraznejším nežiaducim účinkom nauzea a zvracanie. Pri aplikácii tesne pred pôrodom môže vyvolať zvýšené krvácanie v tretej dobe pôrodnej a maternickovú hypotóniu.

## β<sub>2</sub> sympatomimetiká
β2 sympatomimetiká sa považujú po zavedení atosibánu za obsolentné tokolytiká. Využíval sa ritodrín, hexoprenalín, fenoterol, salbutamol a terbutalín.

## Blokátory vápnikových kanálov
Na kontrakciu myometria sú podstatné vápnikové ióny, ktoré sa dostavájú do cytoplazmy svalových buniek. Kedysi sa na tento účel používal nefedipín alebo nitrendipín tonolytický účinok majú všetky blokátory vápnikových kanálov.

## Síran horečnatý
Síran horečnatý (magnesii sulfas, magnézium sulfát) bol používaný ako infúzny roztok na tlmenie sťahov maternice, vyvolával však nebezpečnú svalovú ochablosť, despresiu dýchania až zástavu srdca, preto už nie je v tejto indikácii využívaný. Síran horečnatý však našiel uplatnenie ako gynekologikum na liečbu nebezpečných kŕčov nazývaných eklampsia. Ukázalo sa, že tokolýza po sírane horečnatom nebola v porovnaní s placebom preukázaná.

## Referencie


## Pozri aj

* gynekologikum
* pôrod
* potrat
* uterotonikum
* kontraceptívum

Kategória:Žena
Kategória:Gynekológia a pôrodníctvo
Kategória:Farmakológia
Kategória:Pohlavné rozmnožovanie
Wells Fargo Tower (Roanoke)

**Wells Fargo Tower** (predtým pomenovaná **Dominion Tower**, **First Union Tower** a **Wachovia Tower**) je 21-poschodová kancelárska budova s výškou 98 m (320 stôp) v centre mesta Roanoke v štáte Virginia. Dokončená bola v roku 1991 a je najvyššou budovou v Roanoke a zároveň najvyššou budovou v juhozápadnej Virgínii.

## História
Slávnostný ceremoniál položenia základného kameňa výstavby sa uskutočnil 11. mája 1990. Za účasti vedúcich predstaviteľov mesta aj podniku bol vypustený aj balón do výšky 98 m (320 stôp), aby si diváci lepšie predstavili konečnú výšku stavby. V októbri už stavba dosiahla siedme poschodie. 29. októbra sa zo siedmeho poschodia zrútil stavebný robotník, ktorý zahynul. Išlo o jedinú smrteľnú nehodu spojenú s výstavbou veže. Konečná betonáž veže sa uskutočnila v apríli 1991 a prvý nájomník sa do nej nasťahoval v októbri 1991.

## Profil
Budovu navrhla firma Clark Tribble Harris & Li Architects. Má postmodernú architektúru a je najvyššou budovou v Roanoke aj v celej juhozápadnej Virgínii. Je zakončená 15-metrovou (50 stôp) medenou pyramídou so 15-metrovou (48 stôp) vežou na vrchole a bola navrhnutá ako pocta hotelu Roanoke, ktorý sa nachádza severne od veže. V noci je veža osvetlená 135 reflektormi.

Hoci veža má oficiálne 21 poschodí, nie je tu očíslované 13. poschodie, ktoré by vyvolalo strach u ľudí trpiacich triskaidekafóbiou.

## Pomenovanie
Po kúpe spoločnosti Wachovia spoločnosťou Wells Fargo koncom roka 2008 sa mal názov veže zmeniť už po tretí raz. V júli 2011 bola veža oficiálne premenovaná na Wells Fargo Tower, aby odrážala oficiálny rebranding spoločnosti Wachovia na Wells Fargo vo Virgínii.

## Referencie

## Externé odkazy
* 
* Wells Fargo Tower at Phorio 

## Zdroj

Kategória:Mrakodrapy v USA
Kategória:Architektúra z 1991
Kategória:Postmoderná architektúra
Kategória:Stavby vo Virgínii
BYD Company

**BYD Company Limited** alebo **BYD** ( – *Pǐ-jà-tí*) je čínsky nadnárodný výrobný konglomerát so sídlom v Šen-čene v provincii Kuang-tung. Je to vertikálne integrovaná spoločnosť s niekoľkými významnými dcérskymi spoločnosťami, vrátane BYD Auto, ktorá vyrába automobily, BYD Electronics, ktorá vyrába elektronické súčiastky a montáž, a FinDreams, značky viacerých spoločností, ktoré vyrábajú automobilové súčiastky a batérie do elektrických vozidiel.

BYD založil Wang Čchuan-fu vo februári 1995 ako spoločnosť vyrábajúcu batérie. Jej najväčšia dcérska spoločnosť BYD Auto bola založená v roku 2003 a odvtedy sa stala najväčším svetovým výrobcom plug-in elektrických vozidiel. Od roku 2009 tvorí automobilový priemysel spoločnosti BYD viac ako 50 % jej príjmov a od roku 2023 prekročil 80 %. Spoločnosť vyrába aj nabíjateľné batérie (vrátane batérií do slúchadiel, batérií do elektrických vozidiel a systémov na uskladnenie energie), vysokozdvižné vozíky, solárne panely, polovodiče a systémy železničnej dopravy.

Prostredníctvom svojej dcérskej spoločnosti FinDreams Battery bola spoločnosť BYD v roku 2024 druhým najväčším výrobcom batérií pre elektrické vozidlá na svete, pričom jej podiel na trhu predstavoval 17 %, hneď za firmou CATL.

Od roku 2022 je spoločnosť BYD najväčším zamestnávateľom v súkromnom sektore v Číne, pričom sa umiestnila za niekoľkými štátnymi podnikmi. K septembru 2024 spoločnosť zamestnávala 900 608 ľudí, z toho 104 003 vo výskume a vývoji. Vedie aj v počte podaných patentových prihlášok, keď v rokoch 2003 až 2023 podala viac ako 13 000 patentov.

Akcie BYD sú kótované na hongkonskej (akcie H) a šen-čenskej burze (akcie A). Spoločnosť sa v roku 2023 umiestnila na 212. mieste v rebríčku ''Fortune''  Global 500.

## Referencie

## Pozri aj
* BYD Auto

## Iné projekty

## Externé odkazy
* Oficiálna stránka 

Kategória:Podniky v Číne
Kategória:Podniky založené v 1995
Abortívum

**Abortívum** je liečivo zo skupiny gynekologík, ktoré spôsobuje ukončenie tehotenstva, teda vyvoláva potrat. Ako farmakologická abrotívna sekvencia sa používa systémové podanie antagonistu progesterónového receptora (najmä mifepristónu) a lokálne podanie syntetického derivátu prostaglandínu (ako mizoprostolu, dinoprostu, karboprostu).

## Prvý krok: mifepristón
náhľad|mifepristón
Ako abrotívum sa používa mifepristón, čo je perorálne liečivo podávané jednorázovo (600&nbsp;mg) tabletovo počas hospitalizácie, ktoré ukončí až 80 % tehotenstiev do 42. dňa gestácie. Mifepristón má antiprogestačný účinok, kompetuje s progesterónom na prosterónových receptoroch. Mifepristón je antagonista progesterónových receptorov, pôsobí aj ako antagonista glukokortikoidných receptorov, preto sa uvažoval ako terapia Cushingovho syndrómu u oboch pohlaví. Mifepristón má vysokú biologickú dostupnosť (70&nbsp;%). Používa sa na vyvolanie potratu len počas gravidity v rozmedzí 13. a 20. tyždňa. Mifepristón sa mesmie použiť u mimomaternicového tehotenstva a u žien so zvýšenou krvácavosťou. Vážnym nežiaducim účinkom je vaginálna  krvácavosť trvajúca 8 až 17 dní.

Mifepristón vedie na odlúčenie blastocysty z maternice, znižuje produkciu ľudského choriogonadotropínu (hCG), tvorbu progesterónu v žltom teliesku. Tieto vzmeny zvyšujú aktivitu prostaglandínov a zcitlivenie maternice na nimi vyvolané sťahy maternice s vypudením blastocysty. 

## Druhý krok: mizoprostol
náhľad|porovnanie mizoprostolu a prostaglandínu E1
Po podaní mifepristónu sa do 36 až 48 hodín podáva mizoprostol, čo je syntetický analóg prostaglandínu E1, ktorý sa podáva vaginálne, čím sa zvyšuje účinnosť tohto abortívneho postupu až na 96 % do 49. dňa gestácie.

Sekvencia mifepristónu a mizoprostolu vedie na úplný potrat, pričom inštrumentálna revízia je potrebná len v 3% prípadov.

## Referencie


## Pozri aj

* kontraceptívum
* antikoncepcia
* počatie

Kategória:Žena
Kategória:Farmakológia
Kategória:Gynekológia a pôrodníctvo
BYD Auto

**BYD Auto Co., Ltd.** ( – *Pǐ-jà-tí Čchì-čché*) je automobilová dcérska spoločnosť BYD Company, čínskeho nadnárodneho výrobneho konglomerátu kótovaného na burze. Vyrába osobné batériové elektrické vozidlá a plug-in hybridné elektrické vozidlá – v Číne súhrnne známe ako vozidlá na novú energiu – spolu s elektrickými autobusmi a elektrickými nákladnými vozidlami. Spoločnosť predáva svoje vozidlá pod svojou hlavnou značkou BYD, ako aj pod svojimi špičkovými značkami Denza, Fangchengbao a Yangwang.

BYD Auto bola založená v januári 2003 ako dcérska spoločnosť BYD Company, výrobcu batérií, po akvizícii a reštrukturalizácii spoločnosti Xi'an Qinchuan Automobile. Prvé vozidlo navrhnuté spoločnosťou BYD, BYD F3, sa začalo vyrábať v roku 2005. V roku 2008 BYD uviedla na trh svoje prvé plug-in hybridné elektrické vozidlo BYD F3DM, po ktorom v roku 2009 nasledoval BYD e6, jej prvé batériové elektrické vozidlo.

Spoločnosť BYD Auto zaznamenala od roku 2020 výrazný rast predaja, ktorý bol spôsobený rastúcim podielom vozidiel na novú energiu na čínskom trhu. Od roku 2021 firma expandovala na zahraničné trhy, najmä do Európy, juhovýchodnej Ázie, Oceánie a Ameriky. V roku 2022 BYD ukončila výrobu vozidiel s čisto spaľovacím motorom, aby sa zamerala na vozidlá na novú energiu.

Podnik sa vyznačuje rozsiahlou vertikálnou integráciou, pričom využíva odborné znalosti skupiny BYD v oblasti výroby batérií a ďalších súvisiacich komponentov, ako sú elektromotory a elektronické ovládacie prvky. Tvrdí sa, že väčšina komponentov používaných vo vozidlách BYD sa vyrába v rámci skupiny.

BYD je od roku 2023 najpredávanejšou značkou automobilov v Číne, keď predbehla Volkswagen, ktorý si tento titul držal od liberalizácie čínskeho automobilového priemyslu. BYD je tiež tretím najhodnotnejším výrobcom automobilov na svete na základe trhovej kapitalizácie.

K roku 2024 je dcérska spoločnosť FinDreams Battery druhým najväčším výrobcom batérií pre elektrické vozidlá na svete po firme CATL. Špecializuje sa na lítiovo-železité fosfátové batérie vrátane vlastnej batérie BYD Blade.

## Referencie

## Pozri aj
* BYD Company

## Iné projekty

## Externé odkazy
* Oficiálna stránka 

Kategória:Podniky v Číne
1. slovenská futbalová liga žien 1999/2000

**1. slovenská futbalová liga žien 1999/2000** bol 7. ročník najvyššej futbalovej súťaže žien na Slovensku. Hráčky ŠKF VIX Žilina sa stali majsterkami Slovenska.

## Základná časť

### Skupina západ

#### Zápasy Jeseň 1999

##### 1. kolo

Zdroj.

##### 3. kolo

Zdroj.

##### 5. kolo

Zdroj.

##### 6. kolo

Zdroj.

##### 8. kolo

Zdroj.

##### 9. kolo

Zdroj.

##### 11. kolo

Zdroj.

##### 13. kolo

Zdroj.

##### 14. kolo

Zdroj.

#### Zápasy Jar 2000

##### 11. kolo

Zdroj.

##### 12. kolo

Zdroj.

##### 14. kolo

Zdroj.

##### 15. kolo

Zdroj.

##### 17. kolo

Zdroj.

##### 18. kolo

Zdroj.

##### 19. kolo

Zdroj.

##### 20. kolo

Zdroj.

### Skupina východ

1. liga žien sa v tejto sezóne hrala systémom štvorkolovo každý s každým v dvoch skupinách rozdelených podľa regiónu.
Prvé dve družstvá z každej skupiny postupujú do finále.

#### Zápasy Jeseň 1999
Zdroj.

##### 1. kolo

Zdroj.

##### 3. kolo

Zdroj.

##### 4. kolo

##### 5. kolo

Zdroj.

##### 6. kolo

Zdroj.

##### 7. kolo

##### 8. kolo

Zdroj.

##### 9. kolo

Zdroj.

##### 10. kolo

Zdroj.

##### 11. kolo

Zdroj.

##### 12. kolo

##### 13. kolo

Zdroj.

##### 14. kolo

Zdroj.

#### Zápasy Jar 2000

##### 11. kolo

Zdroj.

##### 12. kolo

Zdroj.

##### 14. kolo

Zdroj.

##### 15. kolo

Zdroj.

##### 17. kolo

Zdroj.

##### 18. kolo

Zdroj.

##### 19. kolo

Zdroj.

##### 20. kolo

Zdroj.

## Finále

ŠKF VIX Žilina - ŠK Slovan Bratislava 2-1 po predĺžení (1:1, 1:0), góly: Kubáňová - Rozborová

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 1999
Kategória:Futbal v 2000
Baskický cheesecake

(**Spálený** alebo **pripálený**) **baskický tvarohový koláč** alebo **cheesecake** (, ), známy aj ako **cheesecake San Sebastian**, je tvarohový koláč bez kôrky pochádzajúci z Baskicka v Španielsku. Vyznačuje sa svojím karamelizovaným, takmer spáleným povrchom a krémovým, pudingovým vnútrom, čo sa dosiahne pečením pri vysokých teplotách.

## História
Baskický tvarohový koláč vytvoril v roku 1988 Santiago Rivera vo svojom pintxo bare La Viña v San Sebastián, pobrežnom meste Baskicka. V roku 2010 sa koláč stal populárnym na internete, k čomu prispel aj recept, ktorý zverejnila britská kulinárska spisovateľka Nigella Lawsonová. V roku 2021 bol baskický tvarohový koláč rozsiahlo zdieľaný na Instagrame a stal sa „všadeprítomným“ v Spojenom kráľovstve. Toho roku ho periodikum *[[The New York Times]]* zaradilo medzi „príchuť roka“.

## Príprava
Baskický tvarohový koláč je karamelizovaný, má takmer spálený povrch a krémový, pudingový interiér, čo sa dá dosiahnúť pečením pri vysokých teplotách. Chuť je jemne sladká s tónmi karamelu a náznakmi horkosti z hnedého povrchu. Kuchári doň pridávajú aj prísady ako vanilka, citrusová kôra alebo omáčka zo sladkého drievka.

## Referencie

## Pozri aj
* tvarohový koláč
* Donostia-San Sebastián
* baskická gastronómia

## Zdroj

Kategória:Dezerty
Banger (slang)

**Banger** [vyslov: benger] je anglické slangové slovo označujúce energickú pieseň, ktorá je veľmi úderná alebo mimoriadna, naozaj dobrá alebo úžasná, chytľavá a uviazne človeku v hlave. Tiež môže ísť o obzvlášť energické alebo živé vystúpenie alebo udalosť, ako je koncert alebo večierok.

## Zdroje
* Slovo „banger“ v slovníku Merriam-Webster (po anglicky)
* Slovo „banger“ v Social Media Glossary & Definitions na later.com (po anglicky)
* Slovo „banger“ v slovníku Urban Dictionary (po anglicky)

Kategória:Slangové výrazy
Kategória:Anglické slová a frázy
Kategória:Populárna hudba
Inspecteur Sergil

**Inspecteur Sergil** je francúzska trojdielna filmová séria, ktorú režíroval Jacques Daroy medzi rokmi 19471952. Hlavnú postavu policajných filmov zastával inšpektor Sergil, ktorého hral francúzsky herec Paul Meurisse.

## Filmy série
Séria sa skladá z troch filmov:

* *Inspecteur Sergil* (1947)
* *Sergil et le Dictateu* (1948)
* *Sergil chez les filles* (1952)

## Herecké obsadenie

## Filmový štáb

## Technické parametre

## Poznámky

## Referencie

## Zdroj

Kategória:Francúzske filmové série
1. slovenská futbalová liga žien 2001/2002

**1. slovenská futbalová liga žien 2001/2002** bol 9. ročník najvyššej futbalovej súťaže žien na Slovensku. Majstrom Slovenska sa stalo družstvo z klubu ZSNP Žiar nad Hronom.

## Základná čast

### Skupina západ

### Tabuľka

#### Zápasy

##### 1. kolo

##### 2. kolo

##### 3. kolo

##### 4. kolo

##### 5. kolo

##### 6. kolo

##### 7. kolo

##### 8. kolo

##### 9. kolo

##### 10. kolo

##### 11. kolo

##### 12. kolo

##### 13. kolo

##### 14. kolo

### Skupina východ

### Tabuľka

Pozn.: Prvé 3 družstvá postúpili do nadstavbovej časti o majstra, družstvá umiestnené na 4.-7. mieste budú hrať nadstavbovú časť o umiestnenie.

Do nadstavbovej časti si tímy odnášajú body zo vzájomných stretnutí. 

#### Zápasy

##### 1. kolo

##### 2. kolo

##### 3. kolo

##### 4. kolo

##### 5. kolo

##### 6. kolo

##### 7. kolo

##### 8. kolo

##### 9. kolo

##### 10. kolo

##### 11. kolo

##### 12. kolo

##### 13. kolo

##### 14. kolo

## Nadstavbová časť o majstra

### Tabuľka

## Štatistiky

### Najlepší strelci

* Kamila Beregszásziová - neodohrala jarnú časť 2002 nakoľko ukončila svoju klubovú a reprezentačnú kariéru a jej góly boli zarátané iba za jesennú časť 2001.

## Zápasy

##### 1. kolo

##### 2. kolo

##### 3. kolo

##### 4. kolo

##### 5. kolo

##### 6. kolo

##### 7. kolo

##### 8. kolo

##### 9. kolo

##### 10. kolo

## Nadstavbová časť o umiestnenie

### Tabuľka

Družstvá žien 1.DFC Rimavská Sobota a TJ Spartak Košice boli zo súťaže vylúčené a doterajšie výsledky Komisia ženského futbalu SFZ anulovala.

## Zápasy

##### 1. kolo

##### 2. kolo

##### 3. kolo

##### 4. kolo

##### 5. kolo

##### 6. kolo

##### 7. kolo

##### 8. kolo

##### 9. kolo

##### 10. kolo

Družstvo žien R. Soboty vylúčené zo súťaže (3 kontumácie)

##### 11. kolo

##### 12. kolo

Družstvo TJ Spartak Košice vylúčené zo súťaže (3 kontumácie)

##### 13. kolo

##### 14. kolo

## Referencie

Kategória:Najvyššia futbalová súťaž na Slovensku
Kategória:Ženský futbal na Slovensku
Kategória:Futbal v 2001
Kategória:Futbal v 2002
Jadrová elektráreň Pickering

[thumb|Pohľad na elektráreň na brehu [Ontárijské jazero|Ontárijského jazera]]

**Jadrová elektráreň Pickering** () je jadrová elektráreň v Pickeringu v kanadskej provincii Ontário. Momentálne sú do roku 2026 v prevádzky 4 bloky reaktorov typu CANDU. Celkový inštalovaný výkon je 2 100 MW. Elektráreň vyrába približne 10% elektriny Ontária. Provincia vyrába 90% svojej elektriny bez fosílnych palív, približne polovica výroby je z jadrových zdrojov. Prevádzkovateľom elektrárne je spoločnosť Ontario Power Generation.

## Technické údaje
Elektráreň sa skladá z dvoch častí, spolu z 8 reaktorov typu CANDU. Bloky 1-4 sa nazývajú Pickering A a boli postavené začiatkom 70. rokov. Odstavené boli v roku 1997 a zrekonštruované a znovu-sprevádzkované v roku 2003 (4. blok) a 2005 (1. blok). 2. a 3. blok boli permanentne odstavené. Bloky 5-8 sa nazývajú Pickering B a svoju prevádzku začali v rokoch 1983 až 1986.

Elektráreň používa reaktory typu CANDU s tlakovanou ťažkou vodou, ktoré používajú prírodný urán ako palivo a ťažkú vodu ako chladivo a moderátor. Elektráreň tiež produkuje 60Co a 99Mo. Viac ako 20% pracovnej sily v Pickeringu pracuje v energetike.

## Dejiny
Zapojenie 1. bloku sa uskutočnilo v roku 1971, 8. blok bol do prenosovej sústavy zapojený v roku 1986. Výstavba 4. bloku začala 1. mája 1968 a prevádza bola započatá 17. júla 1973. V roku 2020 4. blok dosiahol rekordnú dobu prevádzky, 730 dní bez prerušenia. V roku 2022 všetkých 6 vtedy prevádzkovaných blokov fungovalo nepretržite 109 dní.

Pôvodne mala byť odstavená v roku 2025. Independent Electricity System Operator sa vyjadril, že by bol schopný pokryť výpadok Pickeringu, ale nové kontrakty by museli závisieť na plynových elektrárňach. Predĺženie prevádzky Pickeringu do roku 2026 by ušetrilo 2,1 miliónov ton emisií čo je ekvivalent prevádzky 640 000 áut. IESO predpokladá, že okolo roku 2030 sa dopyt po energie rapídne zvýši a chýbať by mohlo byť až 5 GW alebo elektrina pre 5 miliónov domácností.

30. septembra 2024 bol z komerčnej prevádzky odstavený 1. blok. 31. decembra 2024 na poludnie bol odstavený 4. blok.

### Rekonštrukcia Pickeringu B
V januári 2024 provinčná vláda oznámila, že podporí rekonštrukciu časti elektrárne. Bloky 5 až 8, spoločne známe ako Pickering B, pochádzajú z konca 80. rokov. Projekt bude trvať približne 11 rokov a mal by stáť 19,4 miliárd kanadských dolárov. Provinčná vláda rekonštrukciu zvažovala už od roku 2022. Povolenie od regulátora pre bloky 5-8 platí do 31. decembra 2026. V roku 2026 by mala byť celá elektráreň odstavená a znovu by sa do prevádzky mala dostať v polovici 30. rokov.

## Galéria

Súbor:Pickering Nuclear Generating Station construction 1965.jpg|Výstavba elektrárne v roku 1965
Súbor:Pickering Nuclear Plant.jpg|Bližší pohľad z roku 2006
Súbor:ON - AKW Pickering7.jpg|Pohľad z roku 2009
Súbor:Pickering Nuclear Generating Station.jpg|Pohľad z diaľky v roku 2025


## Referencie

## Iné projekty

Pickering
Kategória:Pickering (Ontário)
Dolinský potok (prítok Hornádu)

**Dolinský potok** je vodný tok v Šarišskej vrchovine, Čiernej hore, Branisku a Hornádskej kotline na území okresu Prešov a Gelnica. Je to ľavostranný prítok Hornádu s dĺžkou približne 10 km a je tokom V. rádu. 

## Priebeh toku
Potok pramení na západe Šarišskej vrchoviny, v časti Širocká brázda, v lokalite Rakovec, v nadmorskej výške približne  Prameň sa nachádza v mierne zvlnenej poľnohospodárskej oblasti, juhozápadne od Širokého, odkiaľ tečie juhovýchodným smerom. Priberá ľavostranný prítok a pokračuje k obci Víťaz, kde ho napája významnejší pravostranný prítok z lokality Medzi jarkami. Mení smer na južný a nad osadou Dolina priberá najvýznamnejší prítok, pravostranný Pohlodov. V samotnej osade do Dolinského potoka ústí ďalší významný prítok, ľavostranný Krivý potok. Tu opúšťa Šarišskú vrchovinu a tvorí hranicu medzi Braniskom (podcelok Sľubica) a Čiernou horou (podcelok Roháčka). Po sútoku s ľavostranným potokom z Vyšnej doliny už vteká do Hornádskej kotliny, jej podcelku Hornádske podolie a časti Kluknavská kotlina. Na dolnom toku preteká Kluknavou a na jej okraji sa v nadmorskej výške približne  vlieva ľavostranne do rieky Hornád. Potok patrí do širšieho povodia rieky Slaná.

Potok pramení v katastri Širokého v okrese Prešov v Prešovskom kraji, následne preteká územím obce Víťaz a napokon prechádza do Košického kraja, okresu Gelnica a katastra obce Kluknava.

## Referencie

## Pozri aj
* Šarišská vrchovina, Širocká brázda
* Čierna hora, Roháčka
* Hornádska kotlina, Hornádske podolie, Kluknavská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Šarišskej vrchovine
Kategória:Vodné toky v Čiernej hore
Kategória:Vodné toky v Branisku
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Prešov
Kategória:Vodné toky v okrese Gelnica
Kategória:Široké
Kategória:Kluknava
Kategória:Víťaz (okres Prešov)
Inhibítor aromatázy

**Inhibítor aromatázy** je gynekologikum, ktoré patri ku selektívnym inhibítorom biosyntézy estrogénov. Inhibítory aromatázy blokujú premenu testosterónu na estradiol a premenu androsténdiónu na estrón v adrenálnom kortexe, vaječníkoch, v intersticiálnom tkanive semenníkov, v tukovom tkanive, vo fibroblastoch a ďalších tkanivách. Inhibítory aromatázy teda zabraňujú premene mužských pohlavných hormónov na ženské pohlavné hormóny. Inhibítory aromatázy neinhibujú vznik gestagénu progesterónu z pregnenolólu, i.e. syntéza progesterónu nie je inhibítormi aromatázy ovplyvnená.

Inhibítory aromatázy sú indikované pri karcinóme prsníka, ktorý pokročil do metastázujúceho štádia a pokiaľ predchádzajúca liečba selektívnym modulátorom estrogénového receptora nebola úspečná.

## Steroidné inhibítory aromatázy
Medzi steroidné inhibítory aromatázy patrí formestán a exemestán, ktorý je ireverzibilným inhibítorom aromatázy. 
Súbor:Formestane.svg|formestán
Súbor:Exemestane2DACS.svg|exemestán


## Nesteroidné inhibítory aromatázy
Medzi nesteroidné inhibítory aromatázy patrí anastrozol a letrozol. Nesteroidné inhibítory aromatázy sa viažu svojim triazolovým kruhom na železo hému v cytochróme P450 aromatázy, čo je reverzibilná reakcia, čím aromatázu reverzibilne inhibujú.Súbor:Anastrozole.svg|anastrozol
Súbor:Letrozole.svg|letrozol


## Nearomatizovateľné steroidy
Nearomatizovateľné steroidy sú také, ktoré vplyvom aromatázy nedokázu vytvoriť aromatický systém na kruhu A steránu, čo je dané štruktúrnymi predpokladmi steroidu. Nearomatizovateľné steroidy sú zneužívané ako anaboliká, pretože sa nekonvertujú na estrogény, ktoré sú schopné vyvolať gynekomastiu a poruchy libida a erekcie. Medzi známe nearomatizovateľné steroidy patrí trenbolónacetát, oxandrolón a podobne. Výhodou neraromatizovateľných steroidov je, že ich zneužívanie sa nemusí kombinovať s podávaním inhibítorov aromatázy.

## Výhody inhibítorov aromatázy v porovnaní so SERM a nežiaduce účinky
Z nedostatku estrogénov sa u žien vyvinie klimakterický syndróm. Na rozdiel od selektívnych modulátorov estrogénových receptorov, inhibítory aromatázy nevyvolávajú rast endometria a nezvyšujú pravdepodobnopsť tromboembolických príhod.

## Referencie

Kategória:Anaboliká
Kategória:Doping
Kategória:Farmakológia
Kategória:Onkológia
Gestagén

**Gestagény** (tiež **progesteróny, progestíny, progestogény**) sú liečivá zo skupiny gynekologík, ktoré majú progesterónovú aktivitu. Gestagény sa delia na:

* fyziologické: progesterón,
* deriváty progesterónu: hydroxyprogesterón kaproylát, medroxyprogesterón acetát, megestrol acetát, dydrogestrón acetát, chlórmadinón acetát
* deriváty 19-nortestosterónu: noretisterón, 19-nortestosterón, lynestrenol
* gonány: norgestrel, levonorgestrel, desogestrel, etonogestrel, gestoden, norgestimát, norelgestromín
* atypické gestagény: tibolón, cyproterón acetát, dienogest, drospirenón, gestrinón, donazol.

## Referencie

Kategória:Liečivá
Fidélité Productions

**Fidélité Productions**, niekedy nazývaná **Fidélité Films**, bola francúzska filmová produkčná spoločnosť vytvorená v roku 2004. Produkovala najmä krátke a celovečerné filmy režisérov Françoisa Ozona, Laurenta Tirarda a Laurenta Tuela. Podnik ukončil svoju činnosť v roku 2019. Od svojho vzniku vyprodukovalo Fidélité Productions vyše tridsať filmov.

## Filmografia

## Referencie

## Externé odkazy
* Unifrance
* FilmFrance CNC

## Zdroj

Kategória:Filmové produkčné podniky vo Francúzsku
Kategória:Podniky založené v 2004
Kategória:Podniky zaniknuté v 2019
Faciálne ochlpenie

náhľad|Muž s plnofúzom
**Faciálne ochlpenie** alebo **ochlpenie tváre** sú vlasy na tvári, zvyčajne na brade, lícach, spodnej pere a hornej časti pery (**[[fúz]]y**). Je to typická sekundárna pohlavná charakteristika ľudských mužov. Mužom sa zvyčajne začína objavovať faciálne ochlpenie v neskorších štádiách puberty alebo dospievania, približne v štrnástich rokoch a väčšine z nich sa dokončí vývoj úplnej dospelej brady až okolo šestnástich rokov alebo neskôr. Môžu sa však vyskytnúť veľké odchýlky; je tiež známe, že desaťroční chlapci majú ochlpenie na tvári a niektorým mužom nerastie veľa ochlpenia tváre.

Muži si môžu svoje ochlpenie upraviť na bradu, fúzy, briadku alebo bokombradu; mnohí iní si úplne oholia ochlpenie na tvári, čo sa označuje ako „hladké oholenie“. Výraz „fúzy“, keď sa používa na označenie ľudského ochlpenia tváre, označuje chlpy na brade a lícach.

Ženám tiež dokáže nárasť ochlpenie na tvári, najmä po menopauze, aj keď zvyčajne výrazne menej ako u mužov. Ženy s množstvom chĺpkov na tvári, extrémne bradaté dámy, boli spoločnosťou považované za čudáčky a niekedy boli súčasťou cirkusov. V rámci rozsiahlej zmeny pohlavia sa trans mužom zvyčajne vyvinie viac ochlpenia na tvári počas maskulinizačnej hormonálnej terapie.

## Referencie

## Pozri aj
* brada (chlpy)
* fúz
* briadka
* bokombrada

## Zdroj

Kategória:Ľudské telo
Pohlodov

**Pohlodov** je vodný tok v Branisku a Šarišskej vrchovine na území okresu Prešov a Spišská Nová Ves. Je to pravostranný prítok Dolinského potoka v povodí Hornádu. Má dĺžku približne 7 km a je tokom VI. rádu. 

## Priebeh toku
Potok pramení v južnej polovici Braniska, v geomorfologickom podcelku Sľubica, pod sedlom Predky, v nadmorskej výške približne  Prameň sa nachádza v lesnom poraste v závere Francovej doliny, pod sedlom Predky, odkiaľ tečie na severovýchod a onedlho priberá ľavostranný prítok spod Sľubice (). Pokračuje východným smerom, priberá pravostrannú Martánku a opúšťa pohorie Branisko. Už v Širockej brázde, geomorfologickej časti Šarišskej vrchoviny, sa postupne stáča na juhovýchod a priberá pravostranný prítok z lokality Zlatník. Na dolnom toku priberá ešte dva menšie pravostranné prítoky z okraja Braniska a na severnom okraji osady Dolina sa v nadmorskej výške približne  vlieva pravostranne do Dolinského potoka, prítoku rieky Hornád. Potok patrí do širšieho povodia rieky Slaná.

Potok pramení v katastri obce Vojkovce v okrese Spišská Nová Ves v Košickom kraji, no väčšinou dĺžky preteká územím obce Víťaz v okrese Prešov v Prešovskom kraji.

## Referencie

## Pozri aj
* Šarišská vrchovina, Širocká brázda
* Branisko, Sľubica

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Šarišskej vrchovine
Kategória:Vodné toky v Branisku
Kategória:Povodie Hornádu
Kategória:Vodné toky v okrese Prešov
Kategória:Vodné toky v okrese Spišská Nová Ves
Kategória:Víťaz (okres Prešov)
Kategória:Vojkovce
Maksim Gaspari

**Maksim Gaspari** (* 26. január 1883, Selšček, Kranské vojvodstvo, Rakúsko-Uhorsko† 14. november 1980, Ľubľana, Juhoslávia) bol slovinský maliar a ilustrátor.

Jeho tvorbu spočiatku ovplyvnila secesia, neskôr sú pre jeho štýl typické plastické tvary, svieže farby a realistické vnímanie. Spolu s Gvidonom Birollom a Hinkom Smrekarom založili počas štúdií vo Viedni umelecký spolok Vesna, ktorého programom bola tvorba umenia prepojeného so slovinskou ľudovou tradíciou. Jeho vzormi boli Giovanni Segantini, Mikoláš Aleš a Joža Uprka.

V roku 1952 získal za svoju prácu Prešernovu cenu. V roku 1972 sa stal riadnym členom Slovinskej akadémie vied a umení a o rok neskôr mu bol udelený Rad práce s červenou zástavou za mimoriadne zásluhy o rozvoj a popularizáciu výtvarného umenia.

Jeho najmladším bratom bol Tone Gaspari a jeho synom bol architekt Oton Gaspari.

## Život
Narodil sa v Selščku pri Begunje pri Cerknici. V rokoch 1890 až 1894 navštevoval základnú školu v Begunje. V desiatich rokov stratil matku. V rokoch 1894 až 1895 študoval na reálke v Ľubľane. Potom sa vyučil za obchodného asistenta. V roku 1899 namaľoval na propagandistické účely kresbu údenáča. Kresbu videl vo výklade znalec umenia a príležitostný maliar Josip Nikolaj Sadnikar, ktorý mu potom pomáhal so štúdiom v Ľubľane a na Akadémii výtvarných umení vo Viedni. 

Ako zakladateľ spolku Vesna (1903) bol spočiatku ovplyvnený secesiou, neskôr si vytvoril vlastný maliarsky štýl zobrazujúci slovinský folklór, ktorý prezentuje etnologickými detailmi (kroje, staré domy, úle a pod.) a zmyslom pre prežívanie sedliackej psychiky a ľudových zvykov. Preto bol Gaspariho obraz veľmi obľúbený. V roku 1907 odišiel spolu s Hinkom Smrekarom študovať na rok do Mníchova.

V roku 1908 sa vrátil k Sadnikarovcom do Kamniku, kde si zriadil ateliér. V roku 1911 sa oženil s Frančiškou Wurzerovou z Korutánska. Neskôr sa presťahoval do Bistrice v Ziljskej doline (Feistritz an der Gail) a počas plebiscitu o pripojenie k Juhoslávii sa ako ilustrátor podieľal na organizácii slovinskej propagandy. 

Po vzniku Juhoslávie sa presťahoval do Ľubľany. Vyučoval kreslenie na rôznych školách a v rokoch 1928 až 1948 pracoval ako reštaurátor v ľubľanskom Etnografickom múzeu. V roku 1941 mu zomrela prvá manželka a o rok neskôr sa oženil s Oľgou Jurčovou z Kranjskej Gory. V umeleckej rovine ilustroval literatúru pre mládež, časopisy či kalendáre a kreslil aj karikatúry, plagáty, inzeráty a pohľadnice. Písal aj básne a odborné články. V roku 1952 získal za svoju činnosť Prešernovu cenu. V roku 1972 sa stal riadnym členom Slovinskej akadémie vied a umení. Zomrel v roku 1980 v Ľubľane.

## Referencie

## Iné projekty

## Externé odkazy
* Maksim Gaspari v katalógu Slovinskej národnej galérie
* Maksim Gaspari v katalógu Slovinského etnografického múzea

 
Kategória:Slovinskí maliari
Kategória:Slovinskí ilustrátori
Kategória:Absolventi Akadémie výtvarných umení vo Viedni
Kategória:Členovia Slovinskej akadémie vied a umení
Enciklopedija Slovenije

***Enciklopedija Slovenije*** (skr. **ES**) je 16-zväzková odborná encyklopédia v slovinskom jazyku vydávaná v rokoch 1987 až 2002 vydavateľstvom Mladinska knjiga v spolupráci so Slovinskou akadémiou vied a umení. Zaoberá sa témami spojenými so Slovinskom, Slovincami a slovinskou kultúrou. 

Encyklopédia obsahuje viac ako 15 617 hesiel, z toho 8 001 biografií. Jednotlivé články sú podpísané autormi a na konci obsahujú odporúčanú ďalšiu literatúru. Formát encyklopédie je 21 x 29 cm. Je viazaná v imitácii kože so zlatou potlačou. Encyklopédia obsahuje viac ako 13 853 ilustrácií, z toho 6 468 je farebných. Na encyklopédii pracovalo viac ako 2000 autorov hesiel, 11 redaktorov a 67 externých redaktorov. 

## Hodnotenie
Encyklopédia býva považovaná za jeden z najvýznamnejších kultúrnych projektov v Slovinsku. Za prácu na encyklopédii získalo vydavateľstvo Mladinska knjiga v roku 2002 najvyššie vyznamenanie udeľované prezidentom v Slovinsku, Zlatý rad slobody Slovinskej republiky. 

Napriek uvedenému sa objavila aj negatívna kritika. Podľa slovinského sociológa a analytika Bernarda Nežmaha jej možno vytknúť predimenzovanosť partizánskeho hnutia počas druhej svetovej vojny na úkor iných tém, ako aj obsiahnutie príliš veľa všeobecných hesiel či absenciu mnohých fenoménov prítomných v slovinskej spoločnosti v čase vzniku encyklopédie. Kritizoval tiež nedostatočné ohradenie sa voči komunistickému režimu: *„V hesle o záložniach tak čítame o úverových inštitúciách, ktoré sa objavovali už v 15. storočí, o ich histórii, a potom záverečnú vetu, že sa znovu objavili po roku 1990. Nikde však ani slovo o tom, že boli za komunizmu zrušené alebo zakázané. Ako keby sme čítali ruskú Pravdu za [[Leonid Iľjič Brežnev|Brežňeva]], ktorá denne informovala len o víťazstvách ruských basketbalistov na majstrovstvách sveta, takže čitateľ nakoniec žasol nad nespravodlivosťou kapitalistického sveta, keď si prečítal, že neporaziteľná zbornaja získala iba bronzovú medailu!“*. Projekt kritizoval aj pre nejednotnosť pri výbere osobných hesiel.

## Zväzky

## Referencie

## Pozri aj
* *[[Enciklopedija Jugoslavije]]*

## Iné projekty

Kategória:Slovinské encyklopédie
Mercury Seven

[thumb|Mercury Seven v roku 1960. Vzadu zľava: [Alan Bartlett Shepard|Alan Shepard, Gus Grissom a Gordon Cooper. Vpredu zľava: Wally Schirra, Deke Slayton, John Glenn a Scott Carpenter. Kvôli výrobným obmedzeniam majú Slayton a Glenn na fotografii pracovné topánky nastriekané na strieborno]]

**Mercury Seven** bola skupina siedmich amerických astronautov NASA, ktorí boli vybraní na lety v rámci programu Mercury. Označujú sa tiež ako **Original Seven** a **Astronaut Group 1**. NASA ich mená verejne oznámila 9. apríla 1959: Scott Carpenter, Gordon Cooper, John Glenn, Gus Grissom, Wally Schirra, Alan Shepard a Deke Slayton. Mercury Seven vytvorila v Spojených štátoch novú profesiu a na ďalšie desaťročia vytvorila obraz amerického astronauta.

Všetci členovia Mercury Seven nakoniec leteli do vesmíru. V období od mája 1961 do mája 1963 pilotovali šesť kozmických letov programu Mercury, ktoré mali na palube astronauta, a leteli vo všetkých programoch NASA pre lety ľudí do vesmíru v 20. storočí – Mercury, Gemini, Apollo a Space Shuttle.

Shepard sa v roku 1961 stal prvým Američanom, ktorý letel do vesmíru, a v roku 1971 sa v rámci misie Apollo 14 prešiel po Mesiaci. Grissom letel v roku 1965 na prvej misii Gemini s posádkou, ale zahynul v roku 1967 pri požiari Apolla 1; ostatní sa dožili odchodu do dôchodku. Schirra letel v roku 1968 na Apolle 7, prvej misii Apollo s posádkou, namiesto Grissoma a stal sa jediným astronautom, ktorý letel na misiách Mercury, Gemini a Apollo. Cooper pilotoval v roku 1963 posledný let programu Mercury, Mercury-Atlas 9, a v roku 1965 sa stal prvým astronautom, ktorý uskutočnil druhý orbitálny let, keď letel ako veliaci pilot Gemini 5. Carpenter letel v roku 1962 na misii Mercury-Atlas 7. Neskôr si vzal dovolenku, aby sa ako akvanaut zapojil do projektu amerického námorníctva SEALAB, ale pri výcviku utrpel zranenia, ktoré mu znemožnili ďalšie lety do vesmíru.

Slayton, uzemnený kvôli fibrilácii srdcových predsiení, nakoniec letel v roku 1975 na misii Apollo-Sojuz. Glenn, ktorý sa v roku 1962 stal prvým Američanom na obežnej dráhe, letel ešte v roku 1998 na raketopláne ''Discovery'' a vo veku 77 rokov sa stal najstarším človekom, ktorý v tom čase letel do vesmíru. Keď v roku 2016 zomrel vo veku 95 rokov, bol najstarším a posledným žijúcim členom Mercury Seven.

## Referencie

## Iné projekty

Kategória:NASA
Kategória:Program Mercury
Kategória:Kozmonauti USA
NASA Astronaut Group 2

[thumb|NASA Astronaut Group 2, 17. september 1962. Vzadu zľava: [Elliot McKay See|Elliot See, James McDivitt, Jim Lovell, Ed White a Thomas Stafford. Vpredu zľava: Pete Conrad, Frank Borman, Neil Armstrong a John Young. Pred nimi sú modely kozmických lodí Mercury, Apollo a Gemini]]

**NASA Astronaut Group 2** (prezývaná „**Next Nine**“ a „**New Nine**“) bola druhou skupinou amerických astronautov vybraných Národným úradom pre letectvo a vesmír (NASA). Ich výber bol oznámený 17. septembra 1962. Skupina doplnila Mercury Seven. Keďže prezident John F. Kennedy vyhlásil 25. mája 1961 program Apollo s ambicióznym cieľom vyslať človeka na Mesiac a späť do konca desaťročia a na lety dvojčlennej kozmickej lode Gemini a trojčlennej lode Apollo, ktoré sa vtedy vyvíjali, bolo potrebných viac astronautov. Mercury Seven bola vybraná na jednoduchšiu úlohu orbitálneho letu, ale nové výzvy spojené s vesmírnym stretnutím a pristátím na Mesiaci viedli k výberu kandidátov s pokročilým inžinierskym vzdelaním (pre štyroch z deviatich), ako aj so skúsenosťami skúšobných pilotov.

Skupinu tvorili deviati astronauti: Neil Armstrong, Frank Borman, Pete Conrad, Jim Lovell, James McDivitt, Elliot See, Tom Stafford, Ed White a John Young. Next Nine bola prvou skupinou astronautov, v ktorej boli aj civilní skúšobní piloti: See lietal pre spoločnosť General Electric a Armstrong pilotoval raketové lietadlo X-15 pre NASA. Šiesti z deviatich leteli na Mesiac (Lovell a Young dvakrát) a Armstrong, Conrad a Young sa po ňom aj prešli. Sedem z deviatich dostalo Kongresovú kozmickú medailu cti. Smrťou Lovella v auguste 2025 zomrel posledný člen tejto skupiny.

## Iné projekty

## Zdroj

Kategória:NASA
Kategória:Program Gemini
Kategória:Program Apollo
Kategória:Kozmonauti USA
NASA Astronaut Group 3

[thumb|NASA Astronaut Group 3, 18. október 1963. Vzadu zľava: [Michael Collins (astronaut)|Michael Collins, Walter Cunningham, Donn Eisele, Theodore Freeman, Richard Gordon, Russell Schweickart, David Scott a Clifton Williams. Vpredu zľava: Buzz Aldrin, Bill Anders, Charles Bassett, Alan Bean, Eugene Cernan a Roger Chaffee]]

**NASA Astronaut Group 3** (prezývaná „**The Fourteen**“) bola skupina štrnástich amerických astronautov, ktorých NASA vybrala pre program Gemini a Apollo. Ich výber bol oznámený 17. októbra 1963. Sedem z nich bolo z vojenského letectva, štyria z námorníctva, jeden bol z námornej pechoty a dvaja boli civilisti. Štyria zomreli pri nehodách počas výcviku skôr, ako mohli letieť do vesmíru. Všetci z desiatich, ktorí prežili, leteli na misie Apollo; piati leteli aj na misie Gemini. Buzz Aldrin, Alan Bean, Gene Cernan a David Scott sa prešli po Mesiaci.

The Fourteen bola prvou skupinou astronautov, pri ktorej sa upustilo od požiadavky na skúsenosť skúšobného pilota, pričom ju nahrádzali skúsenosti s vojenskými prúdovými stíhacími lietadlami. Týkalo sa to Buzza Aldrina, Billa Andersa, Gena Cernana, Rogera Chaffeeho, Waltera Cunninghama a Rustyho Schweickarta; všetci ostatní boli skúšobní piloti. Astronauti The Fourteen boli v priemere mladší, o niečo vyšší a ťažší ako predchádzajúce dve skupiny a mali lepšie vzdelanie.

## Iné projekty

## Zdroj

Kategória:NASA
Kategória:Program Gemini
Kategória:Program Apollo
Kategória:Kozmonauti USA
Turistická značkovaná trasa číslo 8168

**Turistická značkovaná trasa číslo 8168** je krátka žltá trasa v Bielych Karpatoch. Spája Antonstal s rázcestím Grófová. Dĺžka trasy je 1,8 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Bielych Karpatoch

## Externé odkazy
* Trasa na turistickej mape

8168
8168
NASA Astronaut Group 4

[thumb|NASA Astronaut Group 4 v roku 1966. Vzadu zľava: [Owen Kay Garriott|Owen Garriott a Edward Gibson. Vpredu zľava: Curt Michel, Harrison Schmitt a Joseph Kerwin. Duane Graveline na fotografii nie je]]

**NASA Astronaut Group 4** (prezývaná „**The Scientists**“) bola skupina šiestich amerických astronautov, ktorých NASA vybrala v júni 1965. Zatiaľ čo od astronautov prvých dvoch skupín sa vyžadovalo vysokoškolské vzdelanie alebo jeho odborný ekvivalent v oblasti technických alebo prírodných vied (pričom viacerí z nich mali vysokoškolské tituly), boli vybraní pre svoje skúsenosti ako skúšobní piloti. Skúsenosti skúšobných pilotov sa v prípade tretej skupiny nevyžadovali a mohli sa nahradiť skúsenosťami s vojenskými prúdovými stíhacími lietadlami. The Scientists boli ako prví vybraní na základe výskumných a akademických skúseností (podmienkou výberu bol titul M.D. alebo Ph.D. v prírodných alebo technických vedách), pričom NASA podľa potreby poskytla pilotný výcvik. Prvotný výber uchádzačov vykonala Národná akadémia vied.

Zo šiestich nakoniec vybraných uchádzačov mali štyria vojenské skúsenosti. Harrison Schmitt, geológ, sa prechádzal po Mesiaci, zatiaľ čo Owen Garriott, Edward Gibson a Joseph Kerwin leteli na vesmírnu stanicu Skylab. Garriott tiež letel na raketopláne Space Shuttle. Duane Graveline a Curt Michel odišli z NASA bez toho, aby leteli do vesmíru.

## Iné projekty

## Zdroj

Kategória:NASA
Kategória:Program Apollo
Kategória:Program Skylab
Kategória:Program Space Shuttle
Kategória:Kozmonauti USA
Wiesław Kukuła

**Wiesław Kukuła** (* 16. marec 1972, Čenstochová, Poľská ľudová republika) je poľský generál, od roku 2023 náčelník Generálneho štábu Ozbrojených síl Poľska.

## Život
Svoju vojenskú kariéru začal v roku 1992 ako dôstojnícky kadet. Je absolventom Wyższej Szkoły Oficerskiej Wojsk Łączności a magisterský program na Vojenskej technickej akadémii Jarosława Dąbrowskiego vo Varšave. Ukončil tiež štúdium na Akadémii vojenských náuk a Open University vo Varšave.

Po povýšení na podporučík v roku 1996 slúžil na viacerých pozíciách v 1. pluku špeciálnych síl. V roku 2003 bol povolaný do Iraku v rámci operácie Iracká sloboda. Od roku 2006 pôsobil na veliteľstve špeciálnych síl. Od roku 2012 bol veliteľom Skupiny špeciálnych síl. Na tejto pozícii bol do roku 2016 kedy bol ustanovený za veliteľa Vojsk teritoriálnej obrany. 6. februára 2023 sa stal veliteľom Generálneho veliteľstva Ozbrojených síl Poľska.

10. októbra 2023 bol vymenovaný na post náčelníka Generálneho štábu Ozbrojených síl Poľska.

### Hodnosti
Zastával tieto hodnosti (s NATO kódom):

* brigádny generál (generał brygady) 29. novembra 2016
* generálmajor (generał dywizji) september 2018
* generálporučík (generał broni) 5. november 2021
* generál (generał) 9. november 2023

## Referencie

## Iné projekty

## Externé odkazy
* Bio na stránke NATO
* Bio na stránke Ozbrejných síl Poľska

Kategória:Osobnosti z Čenstochovej
Kategória:Absolventi vojenských vysokých škôl
Kategória:Absolventi vysokých škôl v Poľsku
Kategória:Poľskí generáli
Kategória:Príslušníci Ozbrojených síl Poľskej republiky
Kategória:Náčelníci Generálneho štábu Ozbrojených síl Poľska
Strojárska metalurgia

**Strojárska metalurgia** je názov pre skupinu výrobných technológií, ktoré tvoria prienik medzi strojárskou technológiou a technológiou výroby kovov – hutníctvom. Patria sem:
***[[Zlievarenstvo|Odlievanie]]** – zaoberá sa výrobou predmetov liatím roztaveného kovu do formy, ktorého dutina má tvar budúceho odliatku.
***[[Tvárnenie]]** – zaoberá sa spracovaním materiálu, pri ktorom dochádza k zmene jeho tvaru pôsobením sily, bez odoberania triesok.
***[[Zváranie]] a [[spájkovanie]]** – zaoberajú sa spájaním materiálov pomocou lokálneho roztavenia.
***[[Tepelné spracovanie kovov a zliatin|Tepelné spracovanie]]** – zaoberá sa úpravou vlastností materiálov za pôsobenia teploty.

## Zdroje
*
NASA Astronaut Group 5

[thumb|NASA Astronaut Group 5 v máji 1966. Vzadu zľava: [John Leonard Swigert|Jack Swigert, Bill Pogue, Ronald Evans, Paul Weitz, James Irwin, Jerry Carr, Stuart Roosa, Alfred Worden, Ken Mattingly a Jack Lousma. Vpredu zľava: Edward Givens, Ed Mitchell, Charles Duke, Don Lind, Fred Haise, Joe Engle, Vance Brand, John Bull a Bruce McCandless]]

**NASA Astronaut Group 5** (prezývaná „**The Original Nineteen**“) bola skupina devätnástich amerických astronautov, ktorých NASA vybrala v apríli 1966. Zo šiestich pilotov lunárneho modulu, ktorí sa prešli po Mesiaci, traja pochádzali práve z tejto skupiny. Skupina ako celok je približne rozdelená na polovicu, ktorá letela na Mesiac (spolu deviati), a na polovicu, ktorá letela na vesmírnu stanicu Skylab a na raketopláne Space Shuttle, pričom poskytla jadro veliteľov raketoplánov na začiatku tohto programu. Táto skupina je charakteristická aj tým, že v tomto prípade NASA prijala do oddielu astronautov aj človeka, ktorý už predtým získal astronautické krídla – pilota raketového lietadla X-15 Joea Engla. John Young označil túto skupinu ako *Original Nineteen*, čím parodoval pôvodných sedem astronautov Mercury.

## Iné projekty

## Zdroj

Kategória:NASA
Kategória:Program Apollo
Kategória:Program Skylab
Kategória:Program Space Shuttle
Kategória:Kozmonauti USA